open-index/open-wikipedia-markdown huggingface dataset:
Apeks

**Apeks** er en norsk profesjonell e-sportorganisasjon etablert i 2017. Apeks har lag som konkurrerer i Good Game-ligaen innenfor *[[Counter-Strike: Global Offensive|CS:GO]]*, *[[Rebels]]*, *[[Valorant]]* og *[[Fortnite]]*.

Apeks har vunnet den norske ligaen i Counter-Strike fem sesonger på rad fra 2019 til 2021 og igjen i høstsesongen 2022.

## Referanser


## Eksterne lenker
* 
*
Syracuse Crunch

**Syracuse Crunch** er et ishockeylag i AHL. Klubben spiller sine hjemmekamper i Syracuse, New York USA og er hovedsakelig farmerlaget til NHLlaget Tampa Bay Lightning.

## Eksterne lenker
*
Colorado Eagles

**Colorado Eagles** er en profesjonell ishockeyklubb fra  Loveland, Colorado. Eagles spiller i Pacific Division AHL Western Conference.

## Eksterne lenker
*
Ontario Reign

**Ontario Reign** er en ishockeyklubb i Ontario i California, USA, grunnlagt i 2015. Klubben har vært et farmerlag til Los Angeles Kings siden 2015/2016-sesongen. 
Laget spiller hjemmekampene sine på Citizens Business Bank Arena.

## Referanser


## Eksterne lenker
*
Jo Frisch

**Jo Frisch** (født 2. august 1941 i Oslo) er en norsk politiker og kommunal tjenestemann.

Han studerte realfag ved Universitetet i Oslo og har arbeidet som lektor i skoleverket.

Han var medlem av Oslo bystyre for Høyre i periodene 1984–1987 og 1988–1991. Fra 1986 til 1988 var han byråd for teknisk drift i Oslo kommune.

Etter at han gikk av som byråd, ble han miljøkonsulent i Kommunenes Sentralforbund (KS) og så sjefsekretær i Oslo Høyre.

I 1998 ble han kommunaldirektør i byrådsavdelingen for miljø og samferdsel i Oslo kommune. Han er nå pensjonist.

## Referanser
Belleville Senators

**Belleville Senators** er en ishockeyklubb i Belleville i Ontario, Canada, grunnlagt i 2017. Klubben har vært et farmerlag til Ottawa Senators, siden 2017/2018-sesongen. Laget spiller hjemmekampene sine på Yardmen Arena.

## Eksterne lenker
*
Western Hockey League

**Western Hockey League (WCHL)** er en bi nasjonal nordamerikansk juniorhockeyliga som er en del av Canadian Hockey League og er medlem av Canadian Hockey League. Ligaen ble startet i 1966/67-sesongen og inkluderer lag fra Vesten Canada og fire lag fra Nordvest USA. Ligaen består av 20 lag. Seriespillet består av 72 runder, deretter et sluttspill, vinneren av sluttspillet går videre til Memorial Cup.

## Lagene
Lagene er delt inn i to konferanser, Eastern Conference og Western Conference. Eastern Conference består av East Division og Central Division, Western Conference består av B.C. Division og U.S. Division.

### Nuvarande
#### Eastern Conference

#### Western Conference

### Tidligere

## Eksterne lenker
*
Tsumeb

**Tsumeb** er en by i det nordlige Namibia som er administrativt sentrum for regionen Oshikoto. Folkemengden var på 19&nbsp;275 innbyggere ved folketellingen i 2011, på et areal av 18 km². Byen ligger ca. 400 kilometer nord for landets hovedstad Windhoek og er på 1&nbsp;310 meters høyde over havet. 

Nær byen er nasjonalparken Etosha og den underjordiske sjøen Harasib. Den fremste næringen er gruveindustri. Tsumeb er sammen med Oranjemund den viktigste gruvebyen i Namibia. Grunnen er rik på bly, kobber, sølv, kadmium og germanium.

Byen ble grunnlagt i 1905 av den tyske koloniadministrasjonen. Ved innsjøen Oshikoto, 24 kilometer fra Tsumeb, kapitulerte den 9. juli 1915, under første verdenskrig, de tyske styrker for den fremrykkende sørafrikanske hær.

Tsumeb er vennskapsby med Elverum.

## Referanser


## Eksterne lenker
*
Tysk Vest-Afrika

**Tysk Vest-Afrika** (tysk: *Deutsch-Westafrika*) var et tidlig navn på de tyske kolonier i det vestre Afrika som eksisterte i perioden 1884-1919. Som regel regner man da sammen Kamerun og Togo som en enhet. Mer sjeldent medregnes også Tysk Sørvest-Afrika.

## Historikk
Det tyske Vestafrikakompani ble opprettet med sitt hovedkontor i Hamburg. Selskapet virket i både Tysk Kamerun og Tysk Togoland. Etter flere år uten større vinninger ble selskaper oppløst av Det tyske rike den 13. november 1903.

## Referanser
Mathias Skaanlund

**Mathias Skaanlund** (også skrevet *Mathies*, født 1657 i Lund i Skåne, død ca. 1730) var en dansk lakei og senere sorenskriver i Orkdal. Han skrev en selvbiografi som ble utgitt i utdrag i 1875.

## Liv
Han var sønn av en ridefogd i Skåne, og har trolig tatt etternavnet sitt av dette landskapet og byen Lund. Etter kort tid å ha vært elev ved latinskolen i Lund gikk han i tjeneste hos forskjellige danske adelsmenn. Fra 1676 til 1679 var han i tjeneste som lakei hos Just Høeg under fredskongressen i Nimwegen, og fra 1680 til 1688 hos kong Christian Vs uekte sønn, den unge Christian Gyldenløve, som bodde hos den norske stattholderen Ulrik Fredrik Gyldenløve. Han fulgte Christian Gyldenløve på en utenlandsreise i 1682.

Etter flere års tjeneste ble Skaanlund i 1688 belønnet med utnevnelsen til sorenskriver i Orkdal i Norge, til tross for at han ikke hadde noen juridiske kunnskaper. I denne stillingen ble han værende i over 40 år. Skaanlund skal også gjennom Christian Gyldenløve ha bidratt til at sorenskriverne fikk beholde skifteforvaltningen, som etter Norske Lov skulle vært overlatt til amtmennene.

Skaanlunds formann i sorenskriverstillingen var Otte Gram, som var druknet i Orkla. Skaanlund kjøpte gården Follo og ble gift med en brordatter av fogden Anders Mortensens hustru. I 1695 traff han Christian Gyldenløve igjen da denne dro gjennom Orkdal på en inspeksjonsreise. Under Fredrik IVs norgesreise i 1704 fulgte han kongen et stykke på tilbakeveien fra Trondheim.

Ifølge Anders Skrondal i *Orkdalsboka* er Skaanlund den første sorenskriveren i Orkdal som det er bevart protokoller etter, men protokollasjonen og dommene er heller dårlige. Skrondal mener det har «gått reint i surr for han» i saker om utmark, beite og lignende. Et stort skifte etter hytteskriveren Bastian With omkring 1725, som Skaanlund brukte flere år på å gjennomføre, ble innklaget for lagtinget og underkjent.

På grunn av helseplager søkte Skaanlund i 1721 om å få sin svigersønn Lyder Brandt til hjelp ved forretningene. Denne søknaden ble innvilget. Etterhvert var det Brandt som foresto embetsførselen, siden Skaanlund var blitt for svak. Brandt fikk ekspektanse på sorenskriverstillingen i 1725 og ble i 1731 utnevnt til Skaanlunds etterfølger. Han var gift med Skaanlunds datter Kirsten.

## Verk
Skaanlund beskrev sine yngre år i en utførlig selvbiografi, som ble liggende i sorenskriverarkivet i Orkdal inntil 1847, da sorenskriver A. B. Richter innleverte den til universitetsbiblioteket. Historikeren Ludvig Daae har ugitt selvbiografien i utdrag i *[[Historisk Tidsskrift]]* for 1875. Etter Daaes mening inneholder dette skriftet «ikke uviktige» bidrag til 1600-tallets historie. Litteraturhistorikeren Georg Brandes mener Skaanlunds beskrivelse av tjenesten som lakei kan sammenlignes med rollefiguren Henrik i Ludvig Holbergs komedier.

## Referanser


## Litteratur
* Daae, Ludvig: «Sorenskriver Mathies Skaanlunds Autobiographi», i *[[Historisk Tidsskrift]]* 1875
* Daae, Ludvig: «Skaanlund, Matthies», i *[[Dansk biografisk Lexikon]]*, 15. bind. Kjøbenhavn: Gyldendalske Boghandels Forlag, 1901
*
Ari Magalhães

**Ari Magalhães** (født 11. oktober 1928 i Oeiras i delstaten Piauí i Brasil, død 15. juni 2021 São Paulo) var en brasiliansk politiker.

Han tilhørte Partido Democrático Social (PDS). Han var med representant i deputertkammeret for Piauí fra 1995 til 1999.

Magalhães døde i São Paulo den 15. juni 2021, i en alder av 92 år, av covid-19.

## Referanser
Golmmešoaivi

**Golmmešoaivi** (nordsamisk, enaresamisk: *Kolmišuáivi*) er et fjell på riksgrensa mellom Norge og Finland. Fjellet er et knekkpunkt på riksgrensa (Riksrøys 349), og er også startpunkt for grensene mellom kommunene Sør-Varanger og Nesseby i Norge, og mellom Enare og Utsjok i Finland. Golmmešoaivi ligger like vest for innsjøen Fiskevatn (Golmmešjávri). Fjellet har en høyde på 378 meter over havet.

## Referanser
José Joaquín Puig de la Bellacasa

**José Joaquín Puig de la Bellacasa y Urdampilleta** (født 5. juni 1931 i Bilbao i Spania, død 20. april 2021 i Madrid) var en spansk diplomat og offentlig tjenestemann.

## Liv og virke
Puig de la Bellacasa studerte ved Universidad Complutense de Madrid.

Han var undersekretær i utenriksdepartementet fra 1978 til 1980. Fra 1980 til 1983 var han Spanias ambassadør til Den hellige stol og til Malteserordenen, fra 1983 til 1990 til Storbritannia og fra 1991 til 1995 til Portugal.

Han ble gjort til generalsekretær for Casa de Su Majestad el Rey og innehadde denne stillingen til 1991.

Puig de la Bellacasa døde av covid-19 den 20. april 2021 i en alder av 89 år.

## Referanser
Fytansyre

**Fytansyre** (eller **3,7,11,15-tetrametyl hexadecanoic syre**) er en forgrenet fettsyrer som mennesker får i seg gjennom inntak av meieriprodukter, animalsk fett fra drøvtyggere, og fete fiskearter. Vestlige dietter anslås å gi 50-100&nbsp;mg fytansyre per dag. En studie viste høyere nivåer av fytansyre i blod hos personer som spiste kjøtt, sammenlignet med vegansk kosthold.

## Fytansyre og sykdom hos mennesket
I motsetning til de fleste andre fettsyrer kan ikke fytansyre omsettes gjennom β-oksidasjon. I stedet undergår den α-oksidasjon i peroxisomene, hvor den omdannes til pristansyre ved fjerning av et karbonatom. Pristansyre kan så brytes ned gjennom flere runder med β-oksidasjon i peroxisomene, til mellomlange fettsyrer som kan omdannes til karbondioksid og vann i mitokondriene.

Personer med (adult) Refsums sykdom, en autosomalt recessiv nevrologisk sykdom forårsaket av mutasjoner i *PHYH* eller *PEX7* genet, har nedsatt evne til α-oksidasjon. De akkumulerer store lagre av fytansyre i blod og vev. Dette gir et klinisk syndrom kjennetegnet av  perifer polynevropati, ataksi, retinitis pigmentosa, anosmi og hørselstap.

## Fytansyre i andre organismer
I drøvtyggende dyr vil gjæring i tarmen av plantematerialer utvikle fytol, en bestanddel av klorofyll, som deretter konverteres til fytansyre og lagres i fettvev. I motsetning til hos mennesket er det indirekte bevis for at ulike ikke-menneskelige primater, inkludert store aper  (bonobos, sjimpanse, gorillaer og orangutanger), kan danne betydelige mengder fytansyre gjennom gjæring i tarm av plantematerialer.

Ferskvannssvamper inneholde terpenoid syrer som 4,8,12-trimethyltridecanoic, og fytan- og pristansyre, noe som indikerer at disse syrene kan ha chemotaxonomisk betydning for både marine og ferskvannssvamper.

Insekter, som sumac flue-billen, er rapportert å bruke fytol og dets metabolitter (f.eks. fytansyre) som kjemiske hindre mot predasjon. Disse stoffene stammer fra nektarplanter.

## Modulering av transkripsjon
Fytansyre og dens metabolitter er rapportert å binde til og/eller aktivere transkripsjonsfaktorene PPAR-alpha og retinoid X receptor (RXR).

## Referanser
My Salinger Year

***My Salinger Year*** er en canadisk-irsk dramafilm fra  regissert av Philippe Falardeau. Filmen er basert på memoarene til freelance-journalisten Joanna Rakoff. Ledende roller spilles av Margaret Qualley, Sigourney Weaver, Douglas Booth, Seána Kerslake, Colm Feore og Brían F. O'Byrne. 

Filmen hadde premiere på filmfestivalen i Berlin 20. februar 2020, og den fikk generelt god kritikk, spesielt for skuespillet.

## Handling
Filmen utspiller seg i New York på slutten av 1990-årene, hvor den unge forfatterspiren Joanna Rakoff (Margaret Qualley) får en prestisjefull jobb på forlaget til J.D. Salinger. Hennes eksentriske og gammeldagse sjef Margaret (Sigourney Weaver) gir henne det utakknemlige arbeidet med å lese Salingers fanbrev, og Joanna sliter med å få sin egen stemme hørt i forlaget.

## Medvirkende
* Margaret Qualley som Joanna
* Sigourney Weaver som Margaret
* Douglas Booth som Don
* Colm Feore som Daniel
* Seána Kerslake som Jenny
* Brían F. O'Byrne som Hugh
* Xiao Sun som Lisa
* Théodore Pellerin som gutten fra Winston-Salem
* Yanic Truesdale som Max
* Hamza Haq som Karl
* Leni Parker som Pam

## Referanser


## Eksterne lenker
*
Ghostbusters: Afterlife

***Ghostbusters: Afterlife*** er en  amerikansk fantasy-komedie regissert av Jason Reitman, som også skrev manuset med Gil Kenan. Hovedrollene blir spilt av Mckenna Grace, Finn Wolfhard, Carrie Coon og Paul Rudd, samt Bill Murray, Sigourney Weaver, Dan Aykroyd, Ernie Hudson og Annie Potts, som gjentar rollene sine fra originalfilmene. Filmen er en oppfølger til *[[Ghostbusters – Spøkelsesligaen]]* (1984) og *[[Ghostbusters II]]* (1989), og det blir den fjerde totalt i *Ghostbusters*-serien. *Afterlife* følger en familie som flytter hjem til en småby, hvor de begynner å lære mer om hvem de er og byens hemmeligheter. Filmen har ingen tilknytning til *[[Ghostbusters (2016)|Ghostbusters]]* (2016).

*Ghostbusters: Afterlife* startet produksjonen 12. juli 2019, og etter planen skulle den bli utgitt i USA 10. juli 2020 av Sony Pictures. 31. mars 2020 kunngjorde Sony at filmen ble utsatt på grunn av koronaviruspandemien. Den hadde premiere i november 2021.

## Handling
Etter å ha blitt kastet ut fra hjemmet sitt, blir en alenemor og hennes to barn tvunget til å flytte til et forfallet våningshus i Summerville, Oklahoma, som ble etterlatt til dem av barnas nå avdøde bestefar. Men en rekke uforklarlige jordskjelv forekommer, og merkelige hendelser skjer i en gammel gruve som en gang tilhørte en påstått okkultist Ivo Shandor. 

Barna oppdager etter hvert bestefarens historie sammen med de originale Ghostbusters, som siden den gang i stor grad har blitt glemt av verden utenfor deres nærmeste tilhengere. Når flere nye overnaturlige fenomener oppstår og truer hele New York City, må barna sammen med familien og vennene deres bruke Ghostbuster sitt gamle utstyr for å redde byen.

## Medvirkende
* Finn Wolfhard – Trevor
* Carrie Coon – Callie
* Mckenna Grace – Phoebe
* Paul Rudd – Mr. Grooberson
* Sigourney Weaver – Dana Barrett
* Dan Aykroyd – Dr. Raymond Stantz
* Annie Potts – Janine Melnitz
* Ernie Hudson – Dr. Winston Zeddmore
* Bill Murray – Dr. Peter Venkman

## Referanser


## Eksterne lenker
*
Ring min agent!

***Ring min agent!*** (originaltittel *Dix pour cent*) er en fransk drama- og komiserie som gikk på France 2 fra 2015 til 2020. Handlingen dreier seg om et skuespillerbyrå i Paris, dets ansatte og deres klienter.

## Medvirkende
* Camille Cottin – Andréa Martel
* Liliane Rovère – Arlette Azémar
* Thibault de Montalembert – Mathias Barneville
* Grégory Montel – Gabriel Sarda
* Stéfi Celma – Sofia Leprince
* Fanny Sidney – Camille Valentini
* Nicolas Maury – Hervé André-Jezak
* Laure Calamy – Noémie Leclerc

### Gjesteskuespillere
I hver episode tar en eller flere kjente skuespillere rollen som en litt vrien versjon av seg selv. Episoden kretser da til en viss grad rundt dem og forholdet til deres agent.

**Sesong 1 (2015)***Episode 1*: Cécile de France*Episode 2*: Line Renaud og Françoise Fabian*Episode 3*: Nathalie Baye, Laura Smet, Gilles Lellouche og Zinedine Soualem*Episode 4*: Audrey Fleurot*Episode 5*: Julie Gayet, Joeystarr og Zinedine Soualem*Episode 6*: François Berléand

**Sesong 2 (2017)***Episode 1*: Michel Drucker, Virginie Efira, Ramzy Bedia*Episode 2*: Fabrice Luchini og Christophe Lambert*Episode 3*: Julien Doré, Norman Thavaud og Aymeline Valade*Episode 4*: Isabelle Adjani og Julien Doré*Episode 5*: Guy Marchand*Episode 6*: Juliette Binoche

**Sesong 3 (2018)***Episode 1*: Jean Dujardin*Episode 2*: Monica Bellucci*Episode 3*: Gérard Lanvin og Guy Marchand*Episode 4*: Isabelle Huppert*Episode 5*: Béatrice Dalle*Episode 6*: Jean Dujardin, Monica Bellucci, Gérard Lanvin, Audrey Fleurot, Claude Lelouch, JoeyStarr, Françoise Fabian og Line Renaud.

**Sesong 4 (2020)**
*Episode 1:* Charlotte Gainsbourg
*Episode 2:* Franck Dubosc
*Episode 3:* José Garcia
*Episode 4:* Sandrine Kiberlain
*Episode 5:* Sigourney Weaver
*Episode 6:* Jean Reno

## Referanser


## Eksterne lenker
*
Allodessus

* se systematisk inndeling

***Allodessus*** er en slekt av biller som tilhører familiegruppen vannkalver.

## Utseende
Små til middelsstore, avlange, brunlige vannkalver.

## Levevis

## Utbredelse
Slekten har en vid utbredelse rundt og i Stillehavet, fra Japan og Java i vest til Påskeøya i øst og New Zealand i sør.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Allodessus*** Guignot, 1953
******** *[[Allodessus bistrigatus]]* (Clark, 1862)
******** *[[Allodessus megacephalus]]* (Gschwendtner, 1931)
******** *[[Allodessus oliveri]]* (Ordish, 1966)
******** *[[Allodessus skottsbergi]]* (Zimmermann, 1924)
******** *[[Allodessus thienemanni]]* (Csiki, 1938)

## Eksterne lenker
* Atlas of Living Australia - *Allodessus* https://bie.ala.org.au/species/urn:lsid:biodiversity.org.au:afd.taxon:24e4aea8-e8cd-4c15-b2d8-b147dc2d10f5
* *Allodessus* på GBIF https://www.gbif.org/species/4742559
*
Folkeavstemningen om styreform i Kirgisistan 2021

**Folkeavstemningen om styreform i Kirgisistan 2021** ble avholdt 10. januar 2021, samtidig med Presidentvalget i Kirgisistan 2021. 

Avstemmingen gjaldt om Kirgisistan skulle innføre et rent presidentsystem eller parlamentarisme, eller ingen av disse. Alternativet som innebar presidentsystem ble besluttet med 81,3% av stemmene.

## Bakgrunn
Grunnloven fra 1993 sier at Kirgisistan skal være en demokratisk republikk. Dette innebærer at landet styres av en folkevalgt president og en statsminister, og landet har ett kammer i parlamentet. 

Etter Parlamentsvalget i Kirgisitan 2020 den 4. oktober 2020 anklaget opposisjonen og demonstranter valget for å være rigget. Protestene resulterte i at valget ble annulert, og president Sooronbaj Jeenbekov gikk av. Sadyr Japarov overtok som fungerende statsminister og president, og i oktober 2020 foreslo han å endre grunnloven, ved at landet innfører kurultai-systemet, og redusere antallet parlementsmedlemmer. I et intervju med Al Jazeera beskrev han sin visjon, der presidenten og statsministeren rapporterer direkte til en folkeforsamling (Kurultai), og en grunnlov uten parlamentarisme. Dette ville gjøre det lettere for folkeforsamlingen å avsette presidenten eller statsministeren dersom disse underpresterte. Forslaget ble kritisert for å gi for mye makt til presidenten. 

Den 17. november 2020 ble et utkast til den nye grunnloven offentliggjort, og 10. januar ble satt som dato for folkeavstemmingen om den nye grunnloven. Denne folkeavstemmingen ble senere omgjort til å omhandle styreform i landet, der innbyggerne kan stemme mellom:
# republikk med presidentsystem
# parlamentarisk republikk
# ingen av disse alternativene

## Resultat
Av 3,56 millioner stemmeberettigede stemte 1,39 millioner ved avstemmingen, dette gir en valgprosent på 39,12 %. 

81,3 % stemte for presidentsystem, mens 10,9% stemte for å beholde dagens system med parlamentarisk republikk. 4,45% stemte imot begge alternativene. 

## Referanser
Garo (språk)

**Garo**, eller **mande**, er et tibetoburmansk språk som hovedsakelig tales av garofolket i delstaten Meghalaya i India og tilgrensende deler av i Bangladesh. Ifølge Indias folketelling ble språket talt av  1.145.323 personer som morsmål i 2011. Garo betraktes like fullt som truet idet størstedelen av brukerne i utstrakt grad kommuniserer på  bengali og engelsk; særlig i Bangladesh studerer barn på bengali selv om de lærer seg garo hjemme..

Språket kan skrives med bengalialfabetet og det latinske alfabet. 

## Fonologi
### Konsonanter

Kilde:

### Vokaler

Kilde:

## Referanser
Tredje gongen og andre fortelingar

***Tredje gongen og andre fortelingar*** er ei samling med noveller og fortellinger av Olav Duun. Boka inneholder 26 tekster som var publisert i blad og aviser mellom 1897 og 1939, men tidligere ikke utgitt i bokform. Boka utkom i 1976 som fjerde bind av *Soger og forteljingar* i forbindelse med 100-årsjubileet for Duuns fødsel. 

De tre øvrige bindene i  *Soger og forteljingar* inneholdt Duuns fire utgitte novellesamlinger. Bøkene er illustrert med tresnitt av Hans Gerhard Sørensen. Utgaven i 1976 het *Tredje gongen og andre forteljingar*. Da boka utkom på ny i Duuns *Skrifter i samling* i 1997 var tittelen endret til *Tredje gongen og andre fortelingar* – uten **j**.
## Innhold
Den første av tekstene er «På heden» fra 1897. Den er skrevet på dansk-norsk, i en periode før Duun fant fram til sin egen stil og forfatterstemme. 

Tekstene har vært publisert i aviser, julehefter, tidsskrift, årbøker og antologier. Hovedtyngden av tekster er ni fortellinger fra perioden 1911-1916, og 11 fortellinger fra perioden 1931-1939. Disse novellene er skrevet/utgitt etter at Duun ga ut novellesamlinger i 1911 og 1930, og dette kan være noe av forklaringen på at de aldri ble utgitt i bokform.  

Novella «Tredje gongen» (1932) oppfattes som en forstudie til *[[Mennesket og maktene]]* (1938). Flere av novellene kan sees som forstudier til romaner.

## Referanser
Dan Stevens

**Daniel Jonathan Stevens** (født 10. oktober 1982 i London) er en engelsk skuespiller. Han ble kjent for rollen som Matthew Crawley i periodeserien *[[Downton Abbey]]* (2010–12) og har senere spilt i filmene *[[The Guest (film)|The Guest]]* (2014), *[[Night at the Museum: Secret of the Tomb]]* (2014), *[[Skjønnheten og udyret (2017)|Skjønnheten og udyret]]* (2017), *[[Marshall (film)|Marshall]]* (2017), *[[The Man Who Invented Christmas]]* (2017) og *[[Eurovision Song Contest: The Story of Fire Saga]]* (2020). Fra 2017 til 2019 hadde han hovedrollen som David Haller i den kritikerroste TV-serien *[[Legion (TV-serie)|Legion]]*.

## Filmografi (utvalg)
* 2010–2012 – *[[Downton Abbey|Downton Abbey]]* (TV-serie)
* 2012 – *[[Vamps]]*
* 2013 – *[[The Fifth Estate]]*
* 2014 – *[[A Walk Among the Tombstones]]*
* 2014 – *[[Night at the Museum: Secret of the Tomb]]*
* 2017 – *[[Skjønnheten og udyret (2017)|Skjønnheten og udyret]]*
* 2017–2019 – *[[Legion (TV-serie)|Legion]]* (TV-serie)
* 2019 – *[[Lucy in the Sky]]*

## Referanser


## Eksterne lenker
* 
* 
*
Hydrodessus

* se systematisk inndeling

***Hydrodessus*** er en slekt av biller som tilhører familiegruppen vannkalver.

## Utseende
Små til middelsstore, avlange, brunlige vannkalver.

## Levevis
I alle fall noen arter finne si bekker og små elver i skog. De flyr godt og kommer av og til til lys om natten.

## Utbredelse
Slekten er utbredt i den neotropiske økosonen, mest i det nordlige Sør-Amerika, men et par arter forekommer så langt sør som Paraguay.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Hydrodessus*** J. Balfour-Browne, 1953
******** *[[Hydrodessus amazonensis]]* Spangler, 1966
******** *[[Hydrodessus angularis]]* Young, 1970
******** *[[Hydrodessus aschnakiranae]]* Makhan, 2015
******** *[[Hydrodessus biguttatus]]* (Guignot, 1957)
******** *[[Hydrodessus bimaculatus]]* Miller, 2016
******** *[[Hydrodessus brasiliensis]]* (Guignot, 1957)
******** *[[Hydrodessus brevis]]* Miller, 2016
******** *[[Hydrodessus concolorans]]* Miller, 2016
******** *[[Hydrodessus continuus]]* Miller, 2016
******** *[[Hydrodessus disjunctus]]* Miller, 2016
******** *[[Hydrodessus ducke]]* Benetti, Michat & Hamada, 2020
******** *[[Hydrodessus fasciatus]]* Miller, 2016
******** *[[Hydrodessus fragrans]]* Spangler, 1985
******** *[[Hydrodessus imparilis]]* Miller, 2016
******** *[[Hydrodessus jethoeae]]* Makhan, 1994
******** *[[Hydrodessus keithi]]* Miller, 2016
******** *[[Hydrodessus kurti]]* Miller, 2016
******** *[[Hydrodessus kylei]]* Miller, 2016
******** *[[Hydrodessus laetus]]* Miller, 2016
******** *[[Hydrodessus latotibialis]]* Miller, 2016
******** *[[Hydrodessus lohezi]]* Makhan, 2015
******** *[[Hydrodessus maculatus]]* Miller, 2016
******** *[[Hydrodessus morsus]]* Miller, 2016
******** *[[Hydrodessus nanayensis]]* Spangler, 1966
******** *[[Hydrodessus octospilus]]* (Guignot, 1957)
******** *[[Hydrodessus palus]]* Miller, 2016
******** *[[Hydrodessus peloteretes]]* Spangler, 1985
******** *[[Hydrodessus pereirai]]* (Guignot, 1957)
******** *[[Hydrodessus phyllisae]]* Spangler, 1985
******** *[[Hydrodessus rattanae]]* Makhan, 1994
******** *[[Hydrodessus robinae]]* Spangler, 1985
******** *[[Hydrodessus siolii]]* J.Balfour-Browne, 1953
******** *[[Hydrodessus soekhnandanae]]* Makhan, 1994
******** *[[Hydrodessus spanus]]* Spangler, 1985
******** *[[Hydrodessus surinamensis]]* Young, 1970
******** *[[Hydrodessus tenuatus]]* Miller, 2016

## Referanser


## Eksterne lenker
* *Allodessus* på GBIF https://www.gbif.org/species/4742559
*
Don Hahn

**Don Hahn** (født 25. november 1955 i Chicago i Illinois) er en amerikansk filmskaper. Kahn ble tidlig interessert i animasjon og musikk, og i 1976 begynte han å jobbe for Walt Disney Productions. Han er en av de mest suksessrike produsentene innenfor animasjon.

Hahn har vært med i produksjonen av flere kinosuksesser, blant annet *[[Hvem lurte Roger Rabbit?]]*, *[[Løvenes konge]]* og den første animasjonsfilmen som ble nominert til Oscar for beste film, *[[Skjønnheten og udyret (1991)|Skjønnheten og udyret]]*.

Filmene hans har samlet inn nesten 2 milliarder dollar på verdensbasis og blitt nominert til flere Oscar-statuetter. Hahn har også skrevet flere bøker om animasjon.

## Filmografi
### Produsent
* 1988 – *[[Hvem lurte Roger Rabbit?]]* 
* 1991 – *[[Skjønnheten og udyret (1991)|Skjønnheten og udyret]]* 
* 1994 – *[[Løvenes konge]]* 
* 1996 – *[[Ringeren i Notre Dame (1996)|Ringeren i Notre Dame]]* 
* 2000 – *[[Keiserens nye stil]]* 
* 2001 – ** 
* 2003 – *[[Spøkelseshuset (film)|Spøkelseshuset]]* 
* 2014 – *[[Maleficent]]*

### Regi
* 1999 – *[[Fantasia 2000]]*

## Referanser


## Eksterne lenker
* 
*
Med kaldt blod (film)

***Med kaldt blod*** (originaltittel ***In Cold Blood***) er en amerikansk kriminalfilm fra , basert på Truman Capotes roman *[[Med kaldt blod (bok)|Med kaldt blod]]*. Filmen er regissert av Richard Brooks, med Robert Blake og Scott Wilson i hovedrollene som drapsmennene Perry og Dick.

Filmen fikk god kritikk og har fått status som et tidlig eksempel på nyrealismen i Hollywood.

Den ble nominert til fire Oscar-priser for beste regi, beste filmatisering, beste foto og beste originalmusikk. Det amerikanske filminstituttet (AFI) har kåret *Med kaldt blod* til tidenes 8. beste rettsdrama fra USA. Filmen ble innlemmet i National Film Registry i 2008, et utvalg av filmer til bevaring i det amerikanske nasjonalbiblioteket Library of Congress.

## Handling
Høsten 1959 møtes de tidligere fengselskameratene Perry Smith og "Dick" Hickock på landsbygda i Kansas. Sammen legger de en plan om å begå innbrudd på gården til den velstående Clutter-familien; de har hørt at familiens overhode Herbert Clutter oppbevarer masse kontanter på gården. De bryter seg inn midt på natten, men penger finner de ikke. For å sørge for at ingen kan vitne om at det var dem som stod bak innbruddet, dreper Smith og Hickock hele familien med hagleskudd. Først skyter de Herbert, deretter hans kone Bonnie og begge barna deres; sekstenåringen Nancy og fjortenåringen Kenyon.

Dagen etter blir likene funnet, og lensmann i Finney County og Kansas Bureau of Investigation (KBI) blir umiddelbart varslet. Politietterforskeren Alvin Dewey leder arbeidet med å oppklare saken. Takket være et tips fra en mann som har sittet i fengsel sammen med Hickock, blir Smith og Hickock snart utpekt som hovedmistenkte. De to gjerningsmennene klarer å komme seg til Florida, og krysser deretter grensen til Mexico. Men etter to uker i Mexico velger de å returnere til USA, og bestemmer seg for å dra til Las Vegas. Like etter at de har kjørt inn i Nevada blir Smith og Hickock arrestert.

## Medvirkende
*Robert Blake som Perry Smith
*Scott Wilson som Dick Hickock
*John Forsythe som Alvin Dewey
*Paul Stewart som Jensen
*Gerald S. O'Loughlin som Harold Nye
*Jeff Corey som Walter Hickock
*John Gallaudet som Roy Church
*James Flavin som Clarence Duntz
*Charles McGraw som Tex Smith
*Sammy Thurman som Flo Smith
*Will Geer som aktor
*John McLiam som Herbert Clutter

## Referanser


## Eksterne lenker
*
Folkeavstemningen om ny grunnlov i Kirgisistan 2021

**Folkeavstemningen om ny grunnlov i Kirgisistan 2021** ble avholdt 11. april 2021. 

Avstemmingen gjaldt om Kirgisistan skulle innføre en ny grunnlov eller ikke. Den nye grunnloven ble besluttet med over 85 % av stemmene.

## Bakgrunn
Etter Parlamentsvalget i Kirgisitan 2020 den 4. oktober 2020 anklaget opposisjonen og demonstranter valget for å være rigget. Protestene resulterte i at valget ble annulert, og president Sooronbaj Jeenbekov gikk av. Sadyr Japarov overtok som president etter Presidentvalget i Kirgisistan 2021, og samtidig stemte Kirgisistan for en endring i landets styreform, i Folkeavstemningen om styreform i Kirgisistan 2021. Det ble da innført presidentsystem. 

Den nye grunnloven beskriver det nye systemet med presidentsystem, og begrenser presidentens valgbarhet til å være maksimum to femårsperioder, mot tidligere én seksårsperiode. Antallet representanter i nasjonalforsamlingen (Zhogorku Kenesh) ble redusert fra 120 til 90, og det ble foreslått en selvstendig forfatningsdomstol.

Endringene beskrives blant annet som en autoritær type «kron-presidentialisme», som gir presidenten mye makt, og er en gjeninnføring av den tradisjonelle sentralismen.

## Resultat
Av 3,6 millioner stemmeberettigede stemte 1,32 millioner ved avstemmingen, av disse var 1,23 millioner stemmer gyldige. 

85,25 % stemte for den nye grunnloven, mens 14,75 % stemte imot. 

Den nye grunnloven ble dermed vedtatt.

## Referanser
6. serierunde i Toppserien 2021

Alle kampene i **6. serierunde i [[Toppserien 2021]]** ble spilt onsdag 30. juni.











## Kampfakta

## Referanser
Folkeavstemningen i Taiwan 2021

**Folkeavstemningen i Taiwan 2021** er en folkeavstemning om fire saker, som avholdes 18. desember 2021. 28. august 2021 var den opprinnelige datoen for folkeavstemningen, men av hensyn til utbrudd av Covid-19 flere steder i landet ble den således flyttet til 18. desember 2021. 

Ifølge Taiwans lov om folkeavstemninger kan det avholdes folkeavstemninger annethvert år (oddetallsår), på fjerde lørdag i august, dersom forslaget til sak samler mer enn 280.000 signaturer (1,5 % av de stemmeberettigede). Saker besluttes med simpelt flertall, såfremt minst 25% av stemmeberettigede stemmer for det mest populære alternativet.

## Saker
### Utbygging av naturgassterminal i nærheten av algerev-områder
Første spørsmål i folkeavstemningen er om det skal etableres en terminal for produksjon av naturgass i nætheten av Datan algerev-område i Taoyuan. Regjeringen mener denne er nødvendig for å fase ut fossilt brensel, men planene er kritisert av miljøvernere fordi dette kan ødelegge revet og dets økosystem. I lys av sterke motstander fra lokale innbyggere har regjeringen inngått avtale med miljøvernorganisasjoner om å flytte grenser for de beskyttede områdene, mens noen områder gis til utbyggingen av terminalen. 

### Importforbud av svinekjøtt som inneholder raktopamin
Andre spørsmål er om Taiwan skal lette på restriksjonene på import av svinekjøtt fra USA, altså om landet skal øke sin import fra USA. Kritikken mot forslaget er at svinekjøtt fra USA inneholder raktopamin, et stoff som øker veksten på grisen, men som er forbudt i 160 land. 

### Kjernekraftverk
Tredje spørsmål er om Longmen kjernekraftverk, som er under bygging i Ny-Taipei, skal tas i bruk eller ikke. 

### Datoer for folkeavstemninger
Fjerde spørsmål er om tidspunktet for folkeavstemninger skal endres, slik at disse skal holdes samtidig med presidentvalget i Taiwan.

## Resultater
På tross av en nei-flertall på alle fire forslagene, var oppmøte såpass lavt på 41% blant alle stemmeberettigede. Det tilfredsstilte ikke minstekravet til valgdeltagelsen på 25% (ca. 4,956,367 stemmer per svar) for at folkeavstemningen skulle være bindende. 

## Referanser
7. serierunde i Toppserien 2021

3 av kampene i **7. serierunde i [[Toppserien 2021]]** ble spilt lørdag 3. juli, mens de to siste spiltes søndag 4. juli.











## Kampfakta

## Referanser
Asuncion St. Clair

**Asuncion Lera St. Clair** (født 1960) er en norsk sosiologiprofessor og forsker innen klimaendringer, internasjonal utvikling, fattigdom, etikk og menneskelig sikkerhet.

## Karriere og arbeid
Hun tok graden licenciatura i filosofi ved Universitetet i Barcelona i 1988, mastergrad i filosofi ved University of South Florida i 1998 og ble dr.polit. i sosiologi ved Universitetet i Bergen i 2004. Hun har 
i det meste av sin karriere arbeidet med de menneskelige sidene ved globale samfunnsutfordringer, særlig med løsningsfokusert forskning om sammenhengen mellom klimaendringer, fattigdom og internasjonal utvikling.

Hun var førsteamanuensis og deretter professor ved Sosiologisk institutt ved Universitetet i Bergen frem til 2012. Deretter var hun forskningsleder ved CICERO Senter for klimaforskning med bistilling ved Chr. Michelsens Institutt fra 2012 til 2014. Hun er nå ansatt i DNV der hun har vært sjefforsker (*Senior Principal Scientist*) i klimaprogrammet og direktør for Digital Assurance Research Center, og er også rådgiver for Earth System Services Unit ved Barcelona SuperComputing Centre. Hun var medlem av FNs klimapanel og er hovedforfatter av kapittel 1 («Impacts, Adaptation and Vulnerability») ​i FNs klimapanels delrapport 2. Hun er også medlem av en FN-arbeidsgruppe om tilpasning til klimaendringer. I DNV har hun arbeidet med utvikling av bærekraftige løsninger for næringslivet, gjennom utvikling av standarder som understøtter målene i Parisavtalen. Hun arbeider med de etiske og samfunnsmessige utfordringene og potensialet ved bruk av digitale teknologier, herunder deres relevans for klimaendringer og bærekraftig utvikling.

Hun er også styremedlem i International Centre for Integrated Mountain Development. Hun er også tilknyttet prosjektet Global Environmental Change and Human Security og har vært president i International Development Ethics Association.

## Bibliografi
*Business action for climate-resilient pathways: the role of standards	
*Climate change, ethics and human security	
*Climate talk: rights, poverty and justice	
*Development ethics	
*Global poverty, ethics and human rights
*Remote-controlled and autonomous ships: in the maritime industry	
*Social movements, the poor and the new politics of the Americas	
*The framing of climate change: why it matters	
*Towards a new science on climate changes	

## Referanser
Rhombosternum

***Rhombosternum*** er en slekt av vannkjær.

## Utseende
Ganske små (2-3 millimeter), bredt ovale, gjerne rødlige vannkjær. Oversiden er fint punktert og halvblank.

## Levevis

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, Hydrophiloidea Latreille, 1802
**** Familien vannkjær, **[[Hydrophilidae]]** Latreille, 1802
***** Underfamilien kulevannkjær,  Sphaeridiinae Latreille, 1802
****** Stammen Protosternini Hansen, 1991
******* Slekten ***Rhombosternum*** Balfour-Browne, 1942
******* *[[Rhombosternum bameuli]]* Hebauer, 2001
******* *[[Rhombosternum birmanense]]* J.Balfour-Browne, 1942
******* *[[Rhombosternum consobrinum]]* Bameul, 1998
******* *[[Rhombosternum dactyloides]]* Hebauer, 2002
******* *[[Rhombosternum index]]* Bameul, 1998
******* *[[Rhombosternum intervallum]]* Bameul, 1998
******* *[[Rhombosternum minutum]]* Bameul, 1998
******* *[[Rhombosternum wagneri]]* (Knisch, 1921)

## Referanser




## Eksterne lenker
* *Rhombosternum* på GBIF https://www.gbif.org/species/4761726
*
Plaesius

* se systematisk inndeling

***Plaesius*** er en gruppe (slekt) av stumpbiller.

## Utseende
Middelsstore (opptil 15 millimeter), avlange og nokså flate, oftest blankt svarte stumpbiller. Kroppen er nokså jevnbred og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Pronotum har gjerne skarpe lengdefurer på sidene. Dekkvingene er vanligvis noe forkortede (dekker ikke hele bakkroppen), med få men skarpe punktstriper. Beina er korte og kraftige.

## Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Mange arter finnes på møkk eller åtsel. Noen arter, som gjerne er flate på form, lever under barken på døde trær. En del arter har spesialisert seg på barkbiller. Disse er tynne og sylindriske slik at de kan komme til i barkbillenes ganger. Noen arter er knyttet til reir av gnagere eller fugler.

## Utbredelse
Slekten er utbredt i Sørøst-Asia og Polynesia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **[[stumpbiller]]**, **[[Histeridae]]**
***** Underfamilien **[[storstumpbiller]]**, **[[Histerinae]]** Gyllenhal, 1808 - 144 slekter
****** Stammen Platysomatini Bickhardt, 1914
******* Slekten ***Plaesius*** Erichson, 1834
******** Underslekten *Hyposolenus* Lewis, 1907
********* *[[Plaesius bengalensis]]* Lewis, 1906
********* *[[Plaesius hamatus]]* Lewis, 1905
********* *[[Plaesius laevigatus]]* Marseul, 1853
********* *[[Plaesius laevis]]* Lewis, 1879
******** Underslekten *Plaesius* (i snever forstand)
********* *[[Plaesius acutidens]]* Lewis, 1912
********* *[[Plaesius asperimargo]]* Lewis, 1905
********* *[[Plaesius bisinuatus]]* Schmidt, 1892
********* *[[Plaesius edentulus]]* Lewis, 1906
********* *[[Plaesius ellipticus]]* Marseul, 1853
********* *[[Plaesius javanus]]* Erichson, 1834
********* *[[Plaesius mohouti]]* Lewis, 1879
********* *[[Plaesius planulus]]* Lewis, 1879
********* *[[Plaesius pudicus]]* Marseul, 1864
********* *[[Plaesius ruptistrius]]* Lewis, 1906
********* *[[Plaesius striatipectus]]* Lewis, 1905

## Referanser




## Kilder
* Caterino, M.S. 2002. Histeridae, Clown Beetles på Tree of life

## Eksterne lenker
* *Plaesius* på GBIF https://www.gbif.org/species/1044514
*
Midttjern (Ringerike)

**Midttjern** er et tjern på nordsiden av Heradsbygda i Ringerike i Buskerud.

Tjernet nås blant annet via merket sti fra nordenden av Gråsteinveien, denne turen er ca 2,5&nbsp;km én vei. Det er en gapahuk der, med bl.a. ved, bålpanne og informasjon om området. Tjernet er cirka 50 meter langt.

## Bildegalleri

Skilt til Midttjern, Ringerike.jpg|Skilting på vei fra Gråsteinveien
Midttjern - midttjernhuken, 2021 (3).jpg|Gapahuken
Midttjern, Ringerike, 2021.jpg|Midttjern


## Eksterne lenker
*
Morimotoa

* se systematisk inndeling

***Morimotoa*** (er en slekt av biller som tilhører familiegruppen vannkalver.

## Utseende
Små (2,5-4 millimeter), spinkle, rødbrune vannkalver. Slekten skiller seg fra de aller fleste andre vannkalver ved at kroppen er kledt med lange, utstående hår og bakbeina, som er ganske slanke, har en bred brem av tette, lange hår på innersiden. Artene har reduserte øyne og mangler flygevinger, ved siden av den nokså bleke fargen er dette tilpasninger til et underjordisk levesett.

## Levevis
Artene lever i underjordiske vassdrag (i huler).

## Utbredelse
Slekten er bare kjent fra den midtre delen av Japan.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver, Hydroporinae Aubé, 1836
****** Usikker stammeplassering
******* Slekten ***Morimotoa*** Uéno, 1957
******** *[[Morimotoa gigantea]]* Uéno, 1996
******** *[[Morimotoa morimotoi]]* Uéno, 1996
******** *[[Morimotoa phreatica]]* Uéno, 1957

## Referanser


## Eksterne lenker
* *Morimotoa* på GBIF https://www.gbif.org/species/4755047
*
Brownephilus

* 

***Brownephilus*** er en slekt av biller som hører til familien vannkjær (Hydrophilidae).

## Utseende
Ganske store (ca. 20-22 millimeter), avlange, kullsvarte vannkjær. Palpene er lange og tynne, omtrent dobbelt så lange som de klubbeformede antennene. Hodet er bredt rundet, litt skovlformet, fasettøynene små. Pronotum er trapseformet, dekkvingene litt rundede med noen få, litt uregelmessige, fine punktrader.

## Levevis
*Brownephilus*-artene lever i vegetasjonsrike innsjøer. De voksne billene er forholdsvis trege svømmere, ulikt de store vannkalv-artene som de overflatisk kan ligne noen på. De har et variert kosthold, men spiser mye plantemateriale og alger. Disse billene puster ved hjelp av et plastron, en tynn hinne av luft som sitter fast på billenes hårete underside. De tar opp luft i overgangen mellom pronotum og dekkvingene.

## Utbredelse
Slekten er utbredt i Midtøsten (Israel, Tyrkia).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien vannkjær, **Hydrophilinae**
****** Stamme vannkjær,  Hydrophilini
******* Slekten ***Brownephilus*** Mouchamps, 1959
******** *[[Brownephilus levantinus]]* (J. Balfour-Browne, 1939)
******** *[[Brownephilus major]]* (Incekara, Mart, Polat & Karaca, 2009),

## Referanser


## Kilder

## Eksterne lenker
* *Brownephilus* på GBIF https://www.gbif.org/species/4740698
*
Merle Marie Menje

**Merle Marie Menje** (født 19. august 2004) er en tysk parafriidrettsutøver og paralangrennsutøver. Hun er klassifisert i klassen LW11 i vinteridrett, og T54 i friidrett. LW11 er for sittende utøvere (sitteski), og T54 er for rullestolbrukere. 

Hun vant 200 meter og  meter i klassen T54 under Para-EM i friidrett 2021.

## Idrettskarriere
Menje deltok i IWAS Youth World Games 2018, og vant der 100 meter, 200 meter og 400 meter i klassen U17/U20 (T33/34/53/54). Hun vant også 800 meter i klassen U17/U20 (T34/54), og hun vant 1500 meter og  meter (U17/T54) som eneste deltaker. 

Hun deltok i Verdenscupen i paralangrenn 2018/19, der hun kom på ellevteplass i klassen for sittende utøvere, og hun kom på niendeplass i Verdenscupen i paralangrenn 2019/20.

Under Para-EM i friidrett 2021 vant hun 400 meter og  meter i klassen T54. Hun fikk sølv på 100 meter, bak Zübeyde Süpürgeci, og på 800 meter, bak Patricia Eachus.

## Referanser


## Eksterne lenker
*
UK Space Command

**UK Space Command** er en kommando i Storbritannias forsvar, opprettet i april 2021 og underlagt Strategic Command.

Kommandoen har sitt opphav fra Royal Air Force. Den har blant annet ansvar for det britiske forsvarets romoperasjonssenter (UK Space Operations Centre), satellittkonstellasjonen Skynet og overvåkningen etter missiler og andre romobjekter ved RAF Fylingdales.

Hovedkvarteret er ved RAF High Wycombe.

## Referanser


## Eksterne lenker
*
Sharphydrus

* se systematisk inndeling

***Sharphydrus*** er en slekt av biller som tilhører familiegruppen vannkalver.

## Utseende
Små (2,5-3 millimeter), noe brede, matt brungule vannkalver med diffuse, mørkere tegninger. Pronotum er rektangulært, mye bredere enn langt, dekkvingene er rundede. Oversiden er høyt hvelvet, undersiden litt flatere.

## Levevis
Slekten lever i pytter ved elver med sterkt varierende vannstand i ganske tørre områder (vegetasjonstypen mellom fynbos og karroo). Disse elvene er større om vinteren da det kommer regn, mye mindre resten av året.

## Utbredelse
Slekten er endemisk for Sør-Afrika, der den er forholdsvis vidt utbredt.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Sharphydrus*** Omer-Cooper, 1958
******** *[[Sharphydrus brincki]]* Bilton, 2013
******** *[[Sharphydrus capensis]]* (Omer-Cooper, 1955)
******** *[[Sharphydrus coriaceus]]* (Régimbart, 1894)
******** *[[Sharphydrus kamiesbergensis]]* Bilton, 2013

## Referanser


## Eksterne lenker
*
Trogloguignotus

* se systematisk inndeling

***Trogloguignotus*** er en slekt av biller som tilhører familiegruppen vannkalver.

## Utseende
En liten, avlang, blind, lyst brunlig vannkalv. Fasettøynene mangler fullstendig, hodet er rundet, antennene tynne og litt lengre enn hode + pronotum. Pronotum er rundet, kraftig innbuktet foran slik at pronotum omgir hodet på sidene. Dekkvingene er rundede. Beina er forholdsvis lite spesialiserte for svømming hos denne arten, bakbeina er ikke åreformede og uten hårbrem som kan fungere som et åreblad.

## Levevis
Slekten lever i huler.

## Utbredelse
Slekten er bare kjent fra Venezuela.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Trogloguignotus*** Sanfilippo, 1958
******** *[[Trogloguignotus concii]]* Sanfilippo, 1958

## Eksterne lenker
* *Trogloguignotus* på GBIF https://www.gbif.org/species/4768998
*
Nipponocercyon

***Nipponocercyon*** er en slekt av biller som hører til familien vannkjær (Hydrophilidae).

## Utseende
Små (ca. 1,5 millimeter), bredt ovale, hvelvede, nesten kulerunde, rødlige til mørkbrune vannkjær. Oversiden kan være blankt eller halvmatt, dekkvingene med eller uten tydelige punktrader.

## Levevis
Artene kan finnes mellom løvstrø.

## Utbredelse
Slekten er utbredt i Asia (det sørlige Kina, Japan).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, Hydrophilidae
***** Underfamilien kulevannkjær, Sphaeridiinae
****** Stamme Megasternini
******* Slekten ***Nipponocercyon*** Satô, 1963 
******** *[[Nipponocercyon satoi]]* Fikáček, Jia & Ryndevich, 2015 
******** *[[Nipponocercyon shibatai]]* Satô, 1963
******** *[[Nipponocercyon sichuanicus]]* (Ryndevich, 2005)

## Referanser


## Kilder

## Eksterne lenker
* *Nipponocercyon* på GBIF https://www.gbif.org/species/4763076
*
Peploglyptus

* se systematisk inndeling

***Peploglyptus*** er en slekt av biller som hører til familiegruppen stumpbiller (Histeridae).

## Utseende
Onthophilinae er nokså små og brede, rundede, oftest mørkfargede stumpbiller. Denne slekten har skarpe, opphøyde lengderibber på pronotum og dekkvingene, og en grop tett kledt med gule hår (trichomer) nær hvert forhjørne av pronotum. Oversiden er grovt, men ganske grunt punktert.

## Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. Utseendet til disse arteen kan tyde på at de er knyttet til maur.

## Utbredelse
Artene er utbredt i Amerika fra USA til Bolivia, også på Borneo.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **[[stumpbiller]]**, **[[Histeridae]]** Gyllenhal, 1808 
***** Underfamilien **[[Onthophilinae]]** MacLeay, 1819 – ikke funnet i Norge
****** Slekten  ***Peploglyptus*** J.L. LeConte, 1880
******* *[[Peploglyptus belfragei]]* J.L.LeConte, 1880
******* *[[Peploglyptus golbachi]]* Kanaar, 1981
******* *[[Peploglyptus mulu]]* Caterino, 2005

## Referanser




## Kilder
* Caterino, M.S. 2002. Onthophilinae på Tree of life
* *Peploglyptus* på GBIF https://www.gbif.org/species/1044656
* bugguide.net - bildedatabase over nordamerikanske insekter https://bugguide.net/node/view/189068

## Eksterne lenker
*
The Orchard

**The Orchard** er et amerikansk musikk- og underholdningsselskap, som spesialiserer seg på distribusjon, markedsføring og salg av media. The Orchard er et heleid datterselskap av Sony Music Entertainment, og har hovedkontor i New York City.

## Referanser
Julia Brannen

**Julia Brannen** er en britisk sosiolog, som er professor i sosiologi ved Institute of Education, University of London og tidligere professor II ved Universitetet i Bergen. Hun er kjent for sin forskning på familieliv, arbeid og familie og intergenerasjonelle relasjoner. Hun er også regnet som en pionér innen *[[mixed methods]]*-forskning. Hun er medlem av Academy of Social Sciences.

## Bibliografi
* 
* 
* 
* 
* 

## Referanser